ΓΡΑΠΤΗ ΕΡΩΤΗΣΗ P-2482/00

υποβολή: Konstantinos Hatzidakis (PPE-DE) προς την Επιτροπή

(13 Ιουλίου 2000)

Θέμα: Νομοθεσία σχετικά με ασφαλέστερα εμπρόσθια τμήματα αυτοκινήτων για τους πεζούς και τους ποδηλάτες

Το Μάρτιο στην ανακοίνωση της Επιτροπής για την οδική ασφάλεια, διετυπώθη η πρόθεσή της για καθιέρωση νομοθεσίας ΕΕ όσον αφορά τα ασφαλέστερα εμπρόσθια τμήματα αυτοκινήτων για τους πεζούς και τους ποδηλάτες ως μια από τις ενέργειες προτεραιότητας από πλευράς κόστους στον τομέα της οδικής ασφάλειας μετά από ένα διαρκείας 22 ετών πρόγραμμα έρευνας και εξέλιξης χρηματοδοτούμενο από την ΕΕ για την ανάπτυξη τεσσάρων δοκιμών. Το μέτρο αυτό ήταν στην κορυφή του καταλόγου προτεραιότητας του Ευρωπαϊκού Κοινοβουλίου στην τελευταία γνωμοδότησή του περί οδικής ασφαλείας. Στις 26 Ιουνίου, το Συμβούλιο Υπουργώνποστήριξε την πρωτοβουλία αυτή και ζήτησε από την Επιτροπή ναποβάλει το συντομότερο δυνατόν τις εν λόγω νομοθετικές προτάσεις.

Δεδομένου ότι κάθε μήνας καθυστέρησης σημαίνει ότι χάνεται η ευκαιρία να σωθούν 175 ζωές στην ΕΕ σε μηνιαία βάση, και 140 έλληνες ετησίως, θαποβάλει ο αρμόδιος Επίτροπος χωρίς περαιτέρω καθυστέρηση μια πρόταση για να προχωρήσουν οι τέσσερις αυτές δοκιμές που χρειάζονται για να παρασχεθείψηλό επίπεδο προστασίας στο αυτοκίνητο σε περίπτωση σύγκρουσης με πεζό;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις P-2131/00, P-2133/00, P-2155/00, P-2156/00, P-2157/00, P-2158/00, E-2239/00, E-2385/00, E-2410/00, E-2462/00, P-2482/00, P-2493/00, P-2503/00, P-2579/00, P-2583/00, E-2610/00 και P-2760/00

(8 Σεπτεμβρίου 2000)

Η Επιτροπή συμμερίζεται τις απόψεις του Κοινοβουλίου σχετικά με την προαγωγή της οδικής ασφάλειας στην Κοινότητα και τις ανησυχίες που εξέφρασαν με σειρά ερωτήσεων τους ορισμένα Αξιότιμα Μέλη. Η έγκριση μέτρων για τη βελτίωση της οδικής ασφάλειας και τη μείωση του αριθμού των θυμάτων αποτελεί πρωταρχικό στόχο της πολιτικής της Επιτροπής.

Η Επιτροπή είναι πεπεισμένη ότι η βελτίωση της οδικής ασφάλειας αποτελεί ευθύνη όλων, ήτοι, της Κοινότητας, των εθνικών, περιφερειακών και τοπικών αρχών των κρατών μελών, της βιομηχανίας μηχανοκινήτων οχημάτων καθώς και των χρηστών του οδικού συστήματος. Μεταξύ των μέτρων που επιβάλλεται να ληφθούν συμπεριλαμβάνονται η βελτίωση τωνποδομών, της εκπαίδευσης των χρηστών του οδικού συστήματος και των οδηγών, των κωδίκων οδικής κυκλοφορίας, των τεχνικών ελέγχων καθώς και των διατάξεων περί παθητικής ασφάλειας για τα μηχανοκίνητα οχήματα.

Ως αναφέρουν ορισμένα Αξιότιμα Μέλη, η Επιτροπή στην ανακοίνωση(1) της 17 Μαρτίου 2000 με τίτλο Οι προτεραιότητες της οδικής ασφάλειας στην ΕΕ έκθεση προόδου και αξιολόγηση των δράσεων, ταυτοποίησε τα εμπρόσθια τμήματα των αυτοκινήτων που κρίνονται ασφαλέστερα για τους πεζούς και τους ποδηλάτες κάνοντας χρήση της έγκρισης τύπου και αναφερόμενη στις δυνατότητες της κείμενης νομοθεσίας ως μία από τις βραχυμεσοπρόθεσμες προτεραιότητες στον τομέα της οδικής ασφάλειας.

Η Επιτροπή γνωρίζει καλώς τους κινδύνους που συνεπάγονται για τους πεζούς και τους ποδηλάτες τα οδικά ατυχήματα. Το θέμα της ασφάλειας των πεζών εξετάσθηκε αναλυτικά κατά τους τελευταίους μήνες με τους ενδιαφερομένους. Όλοι οι εμπλεκόμενοι, συμπεριλαμβανομένων των κατασκευαστών αυτοκινήτων, έλαβαν μέρος στις αντίστοιχες διαβουλεύσεις και είχαν την ευκαρία ναποβάλλουν τις προτάσεις τους σχετικά με την καλύτερη δυνατή αντιμετώπιση του συγκεκριμένου θέματος. Οι συζητήσεις αυτές αφορούσαν επίσης την επίλυση προβλημάτων σχετικά με τις τεχνικές απαιτήσεις για τον ασφαλέστερο σχεδιασμό σε περίπτωση συγκρούσεων.

Το θέμα του σχεδιασμου των αυτοκινήτων κατά τρόπουν που να περιορίζονται οι τραυματισμοί σε περίπτωση ατυχημάτων σε χαμηλές ταχύτητες με πεζούς είναι τεχνικώς περίπλοκο. Ουσιαστικά πρόκειται για νέα προσέγγιση που δεν έχει δοκιμασθεί αλλού. Σημαντικό έργο έχει επιτελεσθεί όσον αφορά την ανάπτυξη ενός προτύπου

επιδόσεων για την παθητική ασφάλεια στα οχήματα. Δέον να σημειωθεί ότι η Ευρώπη κατέχει ηγετική θέση στον εν λόγω τομέα. Τα λαμβανόμενα μέτρα επιβάλλεται να βασίζονται σε τεκμηριωμένες διαδικασίες επιστημονικής αξιολόγησης. Το έργο αυτό απαιτεί χρόνο και παραμένει εισέτι ανολοκλήρωτο. Κατά τις συζητήσεις οι κατασκευαστέςπέβαλαν σχέδιο δέσμευσης για τις τεχνικές απαιτήσεις.

Δεδομένου ότι εξακολοθούν να εκκρεμούν ορισμένα τεχνικά θέματα, η Επιτροπή κάλεσε το Κοινό Κέντρο Έρευνών να συμβάλει στις αξιολογήσεις. Η Επιτροπή επιθυμεί να συμβάλλει στην πραγματοποίηση αναλυτικών διαβουλεύσεων με όλα τα ενδιαφερόμενα μέρη και προτίθεται να ενημερώσει το Κοινοβούλιο σχετικά με την πρόοδο των σχετικών συζητήσεων στις αρχές του φθινοπώρου. Η Επιτροπή δεν θα κάνει συμβιβασμούς σε ό,τι αφορά τον περιορισμό των τραυματισμών, είναι, εντούτοις, απαραίτητο να εξευρεθεί η καλύτερη τεχνική λύση που να αντικατοπτρίζει τις πλέον πρόσφατες των διαθεσίμων γνώσεων.

(1) COM(2000)125 τελικό.